മാസ്ക്, സാനിറ്റൈസര് തുടങ്ങിയവ ഉണ്ടായിരിക്കണം സ്കൂളുകള് സജ്ജമാകേണ്ടത് ഇങ്ങനെ കഴിഞ്ഞ ഒന്നര വര്ഷത്തിന് ശേഷമാണ് സ്കൂളുകള് തുറക്കാനൊരുങ്ങുന്നത്. നവംബര് ഒന്നിന് തുറക്കുന്ന വിദ്യാലയങ്ങള് പൂര്ണമായും സുരക്ഷാ ക്രമീകരണങ്ങള് സജ്ജീകരിച്ചായിരിക്കും കുട്ടികളെ വരവേല്ക്കുക.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ നവംബര് ഒന്ന് മുതല് 1 മുതല് 7 വരെ ക്ലാസ്സുകളും 10, 12 ക്ലാസ്സുകളും അതിനെ തുടര്ന്ന് നവംബര് 15 മുതല് എല്ലാ ക്ലാസ്സുകളും ആരംഭിക്കേണ്ടതാണ്. പരസ്പര സമ്ബര്ക്കം ഒഴിവാക്കാന് ബയോബബിള് സംവിധാനമുള്പ്പടെയുള്ള ക്രമീകരണങ്ങളാണ് ഒരുക്കുന്നത്. സ്കൂളുകള് സജ്ജമാകേണ്ടത് ഇങ്ങനെ: 1 . കുട്ടികള് ഇടപഴകുന്ന എല്ലായിടങ്ങളും അണുവിമുക്തമാക്കേണ്ടതാണ്. 2. ഉചിതമായ സ്ഥലങ്ങളില് സോപ്പും വെള്ളവും ലഭ്യമാക്കേണ്ടതാണ്. 3. മാസ്ക്, സാനിറ്റൈസര് തുടങ്ങിയവയുടെ കരുതല് ശേഖരം സ്കൂളുകളില് ഉണ്ടായിരിക്കേണ്ടതാണ്. 4. സ്കൂള് കവാടത്തില് തെര്മല് സ്കാനിംഗിനുളള സൗകര്യം ഒരുക്കണം. കവാടത്തില് തിരക്ക് ഉണ്ടാകാത്ത വിധത്തില് മതിയായ എണ്ണം ഉപകരണങ്ങളും ജീവനക്കാരും ഉണ്ടാകണം. 5. ഓരോ ദിവസവും ക്ലാസ്മുറികള് അണുവിമുക്തമാക്കേണ്ടതാണ്. 6. ശുചിമുറികള് കൃത്യമായ ഇടവേളകളില് അണുവിമുക്തമാക്കേതാണ്. 7. ടോയ്ലെറ്റുകള്, ശുചിമുറികള്, ലാബുകള് എന്നിവിടങ്ങളില് എക്സ്ഹോസ്റ്റ് ഫാനുകള് ഉപയോഗിക്കുന്നത് ഉചിതമായിരിക്കും. 8. കുട്ടികള് കുടിവെള്ളം വീടുകളില് നിന്നും കൊണ്ടു വരേണ്ടതാണ്. സ്കൂളിലെ പൊതുവായ കുടിവെള്ള സൗകര്യം ഉപയോഗിക്കുന്ന സാഹചര്യങ്ങളില് പേപ്പര് കപ്പുകള് ക്രമീകരിക്കേണ്ടതാണ്. 9. സ്റ്റാഫ് റൂമിലും ലഭ്യമായ മറ്റ് മുറികളിലുംഹാളുകളിലും അദ്ധ്യാപകര്ക്ക് മതിയായ അകലത്തില് സീറ്റുകള് നിശ്ചയിക്കേണ്ടതാണ്. 10. ഭിത്തികള് കഴിയാവുന്നതും പെയ്ന്റ് ചെയ്ത് മനോഹരമാക്കി കുട്ടികളെ സ്വീകരിക്കാന് സജ്ജമാക്കുന്നത് ഉചിതമായിരിക്കും. 11. ദീര്ഘകാലം അടഞ്ഞുകിടന്നതിനാല് സ്കൂളുകള് തുറക്കുന്നതിന് മുന്നോടിയായി സമ്ബൂര്ണ്ണ ശുചീകരണം നടത്തണം. സ്കൂളും പരിസരവും വൃത്തിയാക്കുകയും അണുനശീകരണം നടത്തുകയും വേണം. കെട്ടിടങ്ങളോടൊപ്പം പാചകപ്പുര, ഫര്ണിച്ചര്, ഉപകരണങ്ങള്, സ്കൂള്ബസ് തുടങ്ങി കുട്ടികളുടെ സാന്നിധ്യം ഉണ്ടാകാവുന്ന എല്ലാ ഇടങ്ങളും അണുനശീകരണത്തിന് വിധേയമാക്കണം. വാട്ടര് ടാങ്ക്, അടുക്കള, കാന്റീന്, ശുചിമുറി, വാഷ്ബെയ്സിന്, ലാബ്,ലൈബ്രറി എന്നിവ ഉള്പ്പെടെ എല്ലാ സ്ഥലങ്ങളും അണുവിമുക്തമാക്കേണ്ടതാണ്. 12. ദീര്ഘനാളായി സ്കൂളുകള് അടഞ്ഞുകിടന്നതിനാല് ഇഴജന്തുക്കള് കയറിയിരിക്കാന് സാധ്യതയുള്ള ഇടങ്ങള് സൂക്ഷ്മമായി പരിശോധിച്ച് അവയുടെ സാന്നിധ്യമില്ലെന്ന് ഉറപ്പുവരുത്തേണ്ടതും ആവശ്യമുള്ള തുടര്നടപടികള് സ്വീകരിക്കേണ്ടതുമാണ്. 13. നിലവില് നിര്മ്മാണ പ്രവര്ത്തനം നടന്നുകൊണ്ടിരിക്കുന്ന സ്കൂളുകളില് കുട്ടികള്ക്ക് പരിപൂര്ണ്ണ സുരക്ഷിതത്വം ഉറപ്പാക്കുന്ന രീതിയില് പണി നടക്കുന്ന സ്ഥലം മറച്ചുകെട്ടേണ്ടതാണ്. കുട്ടികളുടെ സഞ്ചാരം തടസ്സപ്പെടാത്ത രീതിയില് നിര്മ്മാണ വസ്തുക്കള് സൂക്ഷിക്കേണ്ടതാണ്. കുട്ടികളും നിര്മ്മാണത്തൊഴിലാളികളും തമ്മില് ഇടപഴകാനുള്ള സാഹചര്യം ഒഴിവാക്കേണ്ടതാണ്. 14. കുടിവെള്ള ടാങ്ക്, കിണറുകള്, മറ്റ് ജലസ്രോതസ്സുകള് എന്നിവ നിര്ബന്ധമായും അണുവിമുക്തമാക്കേണ്ടതാണ്. പ്രാഥമിക ആരോഗ്യ കേന്ദ്രങ്ങളുമായി ബന്ധപ്പെട്ട് ഇതിനുള്ള ക്രമീകരണങ്ങള് നടത്തേണ്ടതാണ്. 15. സ്കൂളുകളില് ദീര്ഘകാല ഇടവേളയ്ക്കുശേഷം എത്തുന്ന കുട്ടികളെ സ്വീകരിക്കാന് ക്ലാസും, സ്കൂള് കാമ്ബസ്സും പരിസരവും മനോഹരമായി അലങ്കരിക്കാന് ശ്രദ്ധിക്കണം. കുട്ടികളുടെ മാനസിക ഉല്ലാസത്തിന് ഇത് സഹായകരമാകും. 16. സ്കൂള് പരിസരങ്ങളിലും ക്ലാസ്സുകളിലും കൊവിഡ് അനുയോജ്യ പെരുമാറ്റരീതികള് വിവരിക്കുന്ന ബോര്ഡുകള്പോസ്റ്ററുകള് സ്ഥാപിക്കേണ്ടതാണ്. സാമൂഹികശാരീരിക അകലം പാലിക്കുന്നത് കുട്ടികെള ഓര്മ്മിപ്പിച്ചുകൊണ്ട് പോസ്റ്ററുകള്, സ്റ്റിക്കറുകള്, സൂചനാബോര്ഡുകള് എന്നിവ പ്രവേശന കവാടം, ക്ലാസ്സ് റൂമുകള്,ലൈബ്രറികള്,കൈകള് വൃത്തിയാക്കുന്ന ഇടങ്ങള്, വാഷ്റൂമിന് പുറത്ത്, സ്കൂള് ബസ് തുടങ്ങിയ ഇടങ്ങളില് പതിക്കാന്പ്രത്യേകം ശ്രദ്ധിക്കണം. 17. കുടിവെള്ളം ലഭ്യമാകുന്ന സ്ഥലം,കൈകള് കഴുകുന്ന സ്ഥലം, വാഷ്റൂം തുടങ്ങിയ ഇടങ്ങളില് കൊവിഡ് പ്രോട്ടോക്കോള് അനുസരിച്ച് നിശ്ചിത അകലത്തില് അടയാളപ്പെടുത്തലുകള് വരുത്തേണ്ടതാണ്. 18. ഓരോ ക്ലാസ്ടീച്ചറും അവരവരുടെ ക്ലാസിലെ കുട്ടികളെ സംബന്ധിച്ച വിവരങ്ങള് ശേഖരിക്കേണ്ടതാണ്. കുട്ടിയുടെ താമസസ്ഥലം, സ്കൂളിലേക്കുള്ള ദൂരം, താമസിക്കുന്ന തദ്ദേശഭരണ സ്ഥാപനം, വാര്ഡ്, വീട്ടിലെ അംഗങ്ങള്, അവരുടെ പ്രായം, ആര്ക്കെങ്കിലും രോഗങ്ങള് ഉണ്ടോ എന്നത്, എല്ലാവരും വാക്സിന് എടുത്തിട്ടുണ്ടോ, ഡോസുകളുടെ എണ്ണം, എത്ര ദിവസം മുമ്ബാണ് വാക്സിന് എടുത്തത്, സ്കൂളിലേക്കും തിരിച്ചുമുള്ള കുട്ടികളുടെ യാത്ര തുടങ്ങിയ വിവരങ്ങള് ഉള്പ്പെടുത്തേണ്ടതാണ്. 19. ക്ലാസ്സുകള്ക്ക് നല്കുന്ന ഇന്റര്വെല്, സ്കൂള് ആരംഭിക്കുന്ന സമയം, സ്കൂള് വിടുന്ന സമയം എന്നിവയില് ചെറിയ വ്യത്യാസങ്ങള് വരുത്തി ടോയ്ലറ്റുകള്, സ്കൂള് ഗേറ്റുകള് എന്നിവിടങ്ങളിലെ കൂട്ടം ചേരല് ഒഴിവാക്കാക്കേണ്ടതാണ്. 20. ക്ലാസ്സ് റൂമിലും സ്കൂളിന്റെ പരിസരങ്ങളിലും കുട്ടികളോ ജീവനക്കാരോ യാതൊരു കാരണവശാലും കൂട്ടംകൂടരുത്. 21. പ്രവൃത്തിദിനങ്ങളില് എല്ലാ അദ്ധ്യാപകരും സ്കൂളില് ഹാജരാകേണ്ടതും പ്രധാനാദ്ധ്യാപകന്റെ നിര്ദ്ദേശാനുസരണം സുരക്ഷാക്രമീകരണ ജോലികളില് ഏര്പ്പെടേണ്ടതുമാണ്. 22. കൂട്ടംചേരല് അനുവദനീയമല്ലാത്തതിനാല് അടുത്തിടപഴകേണ്ട കായികവിനോദങ്ങള്, സ്കൂള് അസംബ്ലി, ഒരുമിച്ചിരുന്നുളള ഭക്ഷണം കഴിക്കല് തുടങ്ങിയവ ഒഴിവാക്കേണ്ടതാണ്. 23. പഠനോപകരണങ്ങള്, ഭക്ഷണം, കുടിവെളളം എന്നിവ യാതൊരു കാരണവശാലും പങ്കുവയ്ക്കുവാന് പാടുളളതല്ല. 24. സ്കൂള്ക്യാമ്ബസിനുള്ളില് എല്ലാവരും മുഴുവന് സമയവും മാസ്ക് ധരിക്കേണ്ടതാണ്. 25. പ്രാക്ടിക്കല് ക്ലാസ്സുകള് ചെറിയ ഗ്രൂപ്പുകളായി നടത്തേണ്ടതാണ്. 26. ഒന്നിലധികം പേര് ഉപയോഗിക്കാന് സാധ്യതയുളള ഉപകരണങ്ങള് ഓരോ കുട്ടിയുടെ ഉപയോഗത്തിനുശേഷവും അണുവിമുക്തമാക്കേണ്ടതാണ്. 27.ക്ലാസ് റൂമുകള്, ഹാളുകള് എന്നിവ പൂര്ണ്ണമായി തുറന്നിടേണ്ടതും വായുസഞ്ചാരം ഉറപ്പാക്കേണ്ടതുമാണ്.